Diari Oficial de la Generalitat Valenciana


Sumari del DOGV 5663, del 19-12-2007 (2007/15738)

RESOLUCIÓ de 5 de desembre de 2007, de la Conselleria d'Economia, Hisenda i Ocupació, per la qual s'accepta la mutació demanial externa de una parcel·la situada a Sot de Ferrer (Castelló), realitzada per l'ajuntament del dit municipi a favor de la Generalitat, per a ser destinada a la construcció d'un centre de trobada assistit.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5663

Data del DOGV
:   19-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/15829


Data del document
:   05-12-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Sot de Ferrer
    * cultura regional
    * transmissió de la propietat
    * propietat immobiliària

RESOLUCIÓ de 5 de desembre de 2007, de la Conselleria d'Economia, Hisenda i Ocupació, per la qual s'accepta la mutació demanial externa de una parcel·la situada a Sot de Ferrer (Castelló), realitzada per l'ajuntament del dit municipi a favor de la Generalitat, per a ser destinada a la construcció d'un centre de trobada assistit. [2007/15917]  
L'Ajuntament de Sot de Ferrer, en sessió plenària realitzada el dia 29 de gener de 2007, va acordar la mutació demanial externa a la Generalitat de dues parcel·les de la seua propietat, de 912 i 1.336 m² de superfície, situades en el paratge Bajo Casa de la dita població. Els immobles figuraven en el Registre de la Propietat de Segorbe a nom de l'ajuntament amb caràcter de domini públic. Posteriorment en acord de 16 de juliol de 2007 el ple de l'Ajuntament acordà l'agrupació de les dues parcel·les anteriors i la segregació d'una parcel·la de 1.119 m² que és la que finalment se cedix a la Generalitat.  
A proposta de la conselleria de Benestar Social es van iniciar els tràmits legals oportuns per a l'acceptació de la parcel·la.  
La cessió es realitza amb la finalitat de destinar la parcel·la a la construcció d'un centre de trobada assistit  
En conseqüència, basant-se en el que disposen els articles 37 i 44 de la Llei 14/2003, de Patrimoni de la Generalitat, i fent ús de les atribucions conferides per la legislació vigent, resolc:  
Primer  
Acceptar la mutació demanial externa realitzada per l'Ajuntament de Sot de Ferrer de la parcel·la de 1.119 m² de superfície, situada en el carrer València, s/n, que confronta: davant, carrer València; darrere, finca rústica parcel·la 34 del polígon 36 de l'ajuntament de Sot de Ferrer; esquerra, finca segregada, i dreta, finca matriu o resta.  
Consta inscrita en el Registre de la Propietat de Segorbe al tom 549, llibre 16, foli 184, finca 1925, inscripció 1ª.   
Referència cadastral: part de les referències 3228637IS2604H5893MN i 1431854FX2264U9502VN.  
L'immoble s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Sot de Ferrer, s'efectua amb la condició de destinar la parcel·la a la construcció d'una centre de torba assistit que s'haurà d'iniciar en el termini de cinc anys comptat des de l'endemà de la firma del document en què es formalitze la mutació demanial externa, i queda subjecta al que disposa l'article 37 de la Llei 14/2003, de Patrimoni de la Generalitat.   
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic social assistencial i adscrit a la conselleria de Benestar Social, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 5 de desembre de 2007.- El conseller d'Economia, Hisenda i Ocupació: Gerardo Camps Devesa.